Innhald
Innhaldsliste 🔎︎

# Menyar

Gir deg høve til å tilpassa LibreOffice-menyar for alle modular.

Du kan leggja til merknadar, endra eksisterande merknadar eller endre rekkjefølgja på menyelementa. Du kan også leggja til kommandoar som vert utførte av makroar og bruka alle stiltypane direkte frå menyen.

For å bruka denne funksjonen …

Vel Verktøy → Tilpass → Menyar.

## Søk

Skriv inn ein teiknstreng i innskrivingsfeltet for å avgrensa søk etter kommandoar.

## Kategori

Vel menykategori i nedtrekkslista for å avgrensa kommandosøket eller rull ned lista nadanfor. Makroar og stilar er nedst i lista.

## Funksjon

Viser resultatet av kombinasjonen av søkjestrengen og kategorien for den ønskte funksjonen.

## Skildring

Tekstboksen viser ein kort omtale av den valde kommandoen.

## Virkefelt

Vel kvar menyen skal plasserast. Dersom han vert kopla til ein LibreOffice-modul, vert menyen tilgjengeleg for alle filene som vert opna i den modulen. Vert han kopla til ei fil, vert menyen opna berre når den fila er opna og aktivert.

## Mål

Vel menyen som skal tilpassast. Dei gjeldande funksjonane vert viste nedanfor.

## Legg til

Klikk på tannhjulet og vel så «Legg til» for å leggja til ein ny meny.

## Fjern

Klikk på tannhjulet og vel så «Slett» for å sletta menyen.

Du kan berre sletta sjølvvalde menyar og sjølvvalde menyelement.

## Knappen Pil høgre

Trykk på høgrepila for å kopiera den merkte funksjonen i det venstre vindauget over til den valde menyen i det høgre vindauget.

## Knappen Pil venstre

Klikk på venstrepila for å sletta den merkte kommandoen frå den gjeldande menyen.

## Knappane Pil opp og Pil ned

Trykk på oppover- og nedoverpilene heilt til høgre for å flytta den merkte kommandoen oppover eller nedover i lista over kommandoar i menyen.

Du kan dra og sleppa den valde kommandoen og leggja han der du ømskjer.

## Set inn

- Set inn skiljeteikn: Legg til eit skiljeteikn for å gjera menyen lettare å lesa og for å gruppera elementa etter emne.

- Set inn undermeny: Set inn ei undermenyoppføring. Skriv inn namnet på menyen i dialogvindauget som kjem opp. Den nye undermenyen vert automatisk tilgjengeleg i menylista slik at du kan redigera han.

## Endra

- Gje nytt namn: Gje oppføringa eit nytt namn.

## Standard

Slettar alle tidlegare endringar gjort i menyen.

Liknande emne

Tilpass sprettoppmenyar i LibreOffice.