Endra standardmalane

Innhald
Innhaldsliste 🔎︎

# Endra standardmalar

Når du opnar eit nytt dokument med Fil → Ny vert det opna eit tomt dokument basert på ein LibreOffice-mal. Du kan redigera, forandra eller byta ut denne malen, så det nye dokumentet inneheld dei tilpassa stilane dine eller anna innhald.

## Tilpassa standardmalar

- Opna anten ein eksisterande LibreOffice-mal og tilpass den, eller opna eit nytt, tomt dokument og rediger det om nødvendig for å laga den ønskte malen.

Du kan laga ein dokumentmal for kvar LibreOffice-modul. Nedanfor vert det vist korleis du kan laga ein mal for tekstdokument.

1. Lagra dokumentet ved å velja Fil → Malar → Lagra som mal og lagra dokumentet i kategorien Mine malar.

2. Vel Fil → Ny → Malar.

3. Dobbeltklikk på Mine malar i lista. Du kan nå sjå dei tilpassa malane som er lagra i brukarmappa som er definert i LibreOffice → InnstillingaVerktøy → Innstillingar → LibreOffice → Stiar. Vel malen du nettopp lagra.

4. Vel Bruk som standard. Neste gong du opnar eit nytt dokument vil dokumentet vere basert på den nye standardmalen.

## Slik bruker du eigne malar

Det er fleire måtar å gjera arbeidet lettare på ved å bruka eigne, sjølvdefinerte malar.

### Malar i malmappa

Du kan lagra ein ny mal med Fil → Malar → Lagra som mal eller velja filtypen «mal» i nedtrekkslista i lagringsvindauget. Lagra malen i brukarmappa som er definert i LibreOffice → InnstillingarVerktøy → Innstillingar → LibreOffice → Stiar slik at du har tilgang på malen frå dialogvindauget Fil → Ny → Malar.

For å opna ein mal for redigering, vel Fil → Ny → Malar, merk malen og klikk på knappen Rediger.

Liknande emne

Malar

Endra standardmalen